Алматы қаласы

Алматы сервистік қызмет көрсету колледжі

тарих пәнінің оқытушысы

Оспанова Гулнар Турсынбаевна

**Сыныптан тыс іс-шара тақырыбы:** «Мен – Тәуелсіз Қазақстанның азаматымын!»

**Мақсаты:** Оқушыларды Отанымызды сүюге, еліміздің рәміздерін қастерлеуге баули отырып, туған жеріне деген сүйіспеншілігін ояту. Елін, жерін, тілін, тарихын құрметтейтін жаны таза, адамгершілігі мол азаматты қалыптастыру. Желтоқсан оқиғасын негізге ала отырып, патриоттық тәрбие беру.

**Көрнекілігі:** ҚР рәміздері, Ата заң, суреттер, шарлар, «Тәуелсіздік шежіресі», «Алматы 1986 Желтоқсан» кітаптары, «Тәуелсіздік хроникасы» жинағы. қанатты сөздер жазылған плакаттар:

**Түрі:** дөңгелек үстел

**1. «Тәуелсіздік шежіресі»**

**Оқытушы**: - Қай халық, қандай ұлт болмасын өз еркіндігін аңсайды. Әр ел өзінің егемен, тәуелсіз болуын армандайды. Халқымыздың ғасырлар бойы аңсаған ізгі арманы - тәуелсіздігімізге қол жеткіздік. Бүгінгі тәуелсіздік күніне орай өткізгелі отырған ***«Мен – Тәуелсіз* *Қазақстанның******азаматымын!»*** атты дөңгелек үстелге қош келдіңіздер! Тәуелсіздігіміз баянды болсын, ағайын! Міне, Тәуелсіздігімізді тәу етіп, егемендігімізді ту етіп желбіреткелі ***25 жыл*** болыпты.

**2. оқушы:** ***Өлең оқу.*** *(Аяжан)*

**Жүргізуші:**

- Бүгінде Қазақстан көк байрағы көкке желбіреген, қазына байлығын пайдалана білген, ұрпақтарына ұлттық тәлім-тәрбие берген егемен ел. «**Болашақтың барысы**» деген айдарлы елдің бірі болуға белді бекем байлап, әлем кеңістігіне бойлай еніп,басым беделге бет түзеуде. Ал осы аз ғана уақыттың ішінде елімізде елеулі өзгерістер болды. Енді ***тәуелсіздік хроникасына*** назар аударайық.

**3. Тәуелсіздік хроникасы. *(****Видео фильм. 7 мин****)***

**Ұлт азаттық қозғалыстар туралы кішкене шолу.**

**Мәңгілік ел туралы.**

**Жүргізуші:** Мемлекет болып қалыптасу үшін қандай нышандар болуы қажет?

**4.** - **Тәуелсіз** **ел** - қандай ел? *(Оқушылардың жауабы тыңдалады.)*

- Сонымен, тәуелсіз ел - өз нышандары, жері, дәстүрі, әдет-ғұрпы, тарихы, мәдениеті, өз ел басқарушысы бар еркін ел. Ал әрбір азамат өз елінің негізгі нышан, белгілерін - рәміздерін жақсы білуі қажет*. ( Үш оқушы рәміздер туралы білетіндерін айтып береді)* **(**ту – Жанар, елтаңба- Маржан, әнұран-М.Аружан**)**

**5. Ата Заң.**

- Дұрыс, өзің айтқанындай еліміздегі барлық халықтар **Ата заңымыз – Конституцияға** бағынады. Заң дегеніміз – ереже. Ережені бұлжытпай орындау керек емес пе. Қандай ереже-баптарды білесіңдер? (Конституция туралы сұралады. Бақдәулет)

- Дұрыс, сондай-ақ, Ата Заңымызда әркімнің білім алуына, денсаулығын сақтауға, тынығуға құқығы бар екендігі көрсетілген. Сонымен қатар, Отанды қорғау, мемлекеттік нышандарды құрметтеу, тарихи - мәдени ескерткіш-мұраларды қорғау, табиғатты сақтау және қорғау әр азаматтың міндеті екендігі баса көрсетілген. Осыны естен шығармайық.

- Балалар, біз өз еліміздің негізгі белгілерін біліп қана қоймай, оларды қастерлеуіміз керек. Бұл барша Қазақстан азаматтарының парызы. Ал, біздің елімізде көптеген ұлт өкілдері тұрады емес пе, олай болса еліміз қандай мемлекет болып саналады?

- Иә, балалар, кең пейілді қазақ халқының дархан даласын жайлаған барша ұлт өкілдері қазақ жерін **«Отаным»** дейді. Елімізді мекендеген ұлттар жайлы не білесіңдер?

(Дастан жауап береді)

**6. Барлық ұлт өкілдері қазақ жерін «Отаным» дейді дедік. Отан деген не?**

- Ия, балалар, біздің туған жеріміз алтын бесігіміз - Қазақстан кеңбайтақ. Кеңбайтақ Отанымыздың бір шетінен екінші шетіне жету үшін құс қанаты талады екен. Біз үшін Отанның шеті де, шегі де жоқ.

***Отан*** деген не, кім қалай түсінеді ?

**Бота:** өз шығармашылығы.

**Азиз: Күй «Сарыарқа»**

**Қортынды:** - Міне, балалар, бүгін өздеріңді Тәуелсіз еліміздің болашағы екендеріңді, яғни, нағыз азамат екендіктеріңді көрсете білдіңдер. Белгілі ақын атамыз ***Ж. Молдағалиев:***

Өткеніңді еске алсаң,

Өскеніңнің белгісі.

Өткеніңді ұмытсаң,

Өшкеніңнің белгісі,

- деген екен. Сондықтан, халқымыздың бүгінгі уақытқа дейінгі жеткен жетістіктері өздеріңе аманат. Сондай-ақ, еліміздің егемендігін танытатын ресми ерекшелік белгілері: ***Ана тіліміз, Елтаңбамыз, Туымыз, Ата заңымыз,*** ***Әнұранымызды*** бойындағы бойтұмарындай сақтап қана қоймай, қашанда еліміздің, жеріміздің еркіндігін сақтар мықты ұрпақ, мықты азамат болатындарыңа сеніміміз мол. Жолдарың ашық, жарқын болсын, Тәуелсіз елдің азаматтары!

Хор: «АТАМЕКЕН» ӘНІ